CELEX: 32021D2138
Language: lt
Date: 1638403200000
Title: Tarybos sprendimas (BUSP) 2021/2138 2021 m. gruodžio 2 d. kuriuo iš dalies keičiamas Tarybos sprendimas (BUSP) 2018/2011 dėl politikos, programų ir veiksmų, į kuriuos integruotas lyčių aspektas, rėmimo kovos su šaulių ginklų neteisėta prekyba ir netinkamu naudojimu srityje laikantis Moterų, taikos ir saugumo darbotvarkės

2021 12 3   
               
               
                  LT
               
               
                  Europos Sąjungos oficialusis leidinys
               
               
                  L 432/72
               
            
         TARYBOS SPRENDIMAS (BUSP) 2021/2138
         2021 m. gruodžio 2 d.
         kuriuo iš dalies keičiamas Tarybos sprendimas (BUSP) 2018/2011 dėl politikos, programų ir veiksmų, į kuriuos integruotas lyčių aspektas, rėmimo kovos su šaulių ginklų neteisėta prekyba ir netinkamu naudojimu srityje laikantis Moterų, taikos ir saugumo darbotvarkės
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2018 m. gruodžio 17 d. Taryba priėmė Sprendimą (BUSP) 2018/2011 (1);
                  
               
                     (2)
                  
                  
                     Sprendimo (BUSP) 2018/2011 1 straipsnyje nurodytai veiklai vykdyti tame sprendime numatytas 36 mėnesių įgyvendinimo laikotarpis nuo to sprendimo 3 straipsnio 3 dalyje nurodyto susitarimo sudarymo dienos;
                  
               
                     (3)
                  
                  
                     Jungtinių Tautų nusiginklavimo reikalų biuras paprašė pratęsti Sprendimo (BUSP) 2018/2011 įgyvendinimo laikotarpį septyniais mėnesiais, t. y. iki 2022 m. spalio 31 d., atsižvelgdamas į tai, kad dėl COVID-19 pandemijos poveikio vėluojama įgyvendinti Sprendime (BUSP) 2018/2011 numatytą su projektais susijusią veiklą;
                  
               
                     (4)
                  
                  
                     Sprendimo (BUSP) 2018/2011 1 straipsnyje nurodyta veikla gali būti tęsiama iki 2022 m. spalio 31 d. be jokių pasekmių finansiniams ištekliams;
                  
               
                     (5)
                  
                  
                     Sprendimo (BUSP) 2018/2011 5 straipsnio 2 dalis turėtų būti atitinkamai iš dalies pakeista,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2018/2011 5 straipsnio 2 dalis iš dalies keičiama taip:
            
               
                  „2.   Šis sprendimas nustoja galioti 2022 m. spalio 31 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gruodžio 2 d.
            
               
                  Tarybos vardu
               
               
                  Pirmininkas
               
               J. VRTOVEC
            
         
         
            (1)  2018 m. gruodžio 17 d. Tarybos sprendimas (BUSP) 2018/2011 dėl politikos, programų ir veiksmų, į kuriuos integruotas lyčių aspektas, rėmimo kovos su šaulių ginklų neteisėta prekyba ir netinkamu naudojimu srityje laikantis Moterų, taikos ir saugumo darbotvarkės (OL L 322, 2018 12 18, p. 38).